แก้กม.สินบนรางวัลนำจับลดโกง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — คลังเสนอแก้ฎหมายลดสินบนรางวัลนำจับ
นายกรณ์ จาติกวณิช รมช.คลัง เปิดเผยว่า ในเร็วๆ นี้ กระทรวงการคลังจะเสนอให้ที่ประชุมคณะรัฐมนตรี (ครม.) ให้พิจารณาแก้ไขกฎหมายกรมศุลกากร ระยะที่ 2 ที่เป็นการลดแรงจูงใจในการจับกุมของเจ้าหน้าที่จนนำมาซึ่งปัญหาเรื่องการทุจริตคอร์รัปชัน โดยเฉพาะในหมวดของสินบนและรางวัลนำจับ ซึ่งเบื้องต้นยอมรับว่า กรมศุลกากรจะยังต้องคงต้องพึ่งพาเงินสินบนและรางวัลนำจับไว้ส่วนหนึ่ง
“ผมเชื่อว่า หลังการแก้ไขเรื่องสินบนและรางวัลนำจับแล้ว จะช่วยให้การจัดอันดับประเทศในเรื่องการอำนวยความสะดวกทางด้านการค้าของไทยดีขึ้น เพราะเรามีเป้าหายที่จะลดการทุจริต รวมถึงทุกๆ เรื่องอยู่แล้ว” นายกรณ์ กล่าว
นายสมชัย สัจจพงษ์ อธิบดีกรมศุลกากร กล่าวว่า การแก้ไขเรื่องสินบนและรางวัลนำจับ จะเป็นการลดอัตราลง เพื่อลดแรงจูงใจในการจับกุม คือ สินบนจะลดจากที่เคยให้แก่บุคคลภายนอกผู้แจ้งเบาะแส 30% ของมูลค่าสินค้าและรางวัลนำจับจะลดจากที่เคยให้แก่เจ้าหน้าที่ของกรมที่เกี่ยวข้อง 25% ของมูลค่าสินค้า แต่จะเหลือเท่าไหร่นั้น ต้องขอหารือรายละเอียดกับ รมว.คลังอีกครั้ง
“เหตุที่ยังต้องมีสินบนกับรางวัลนำจับอยู่ เนื่องจากผู้นำเข้าที่ไม่สุจริตก็ยังมี โดยปัจจุบันกรมใช้วิธีปล่อยสินค้า 80% ตรวจแค่ 20% ซึ่งส่วนใหญ่จะใช้วิธีเอกซเรย์ คือปล่อยไปก่อน หลังจากนั้นเราจะมีการตรวจสอบหลังการปล่อยของไปแล้ว ด้วยการสุ่มตรวจก็ปรากฏว่า จาก 100 ตัวอย่าง มีถึง 70 ตัวอย่างที่ผิด นี่จึงเป็นรายได้ที่รัฐควรจะได้เพิ่มขึ้น” นายสมชัย กล่าว